यूपी: काशी में हिंदू संगठनों ने लगाए विवादित पोस्टर, गैर हिंदुओं को चेतावनी
उत्तर प्रदेश में हिंदू संगठनों ने विवादित पोस्टर चिपकाए हैं। विश्व हिंदू परिषद और बजरंग दल के कार्यकर्ताओं ने काशी के घाटों पर पोस्टर लगाकर गैर हिंदुओं को चेतावनी दी है।
Controversial Posters In Varanasi: उत्तर प्रदेश में हिंदू संगठनों के पोस्टर को लेकर विवाद बढ़ता दिख रहा है। काशी में ये पोस्टर लगाए गए हैं। विश्व हिंदू परिषद और बजरंग दल के कार्यकर्ताओं ने काशी के घाटों पर पोस्टर लगाकर गैर हिंदुओं को चेतावनी दी है। संगठन ने सीधे तौर पर इन घाटों पर ऐसे लोगों को आने से मना किया है।प्राप्त जानकारी के मुताबिक, विश्व हिंदू परिषद और बजरंग दल ने वाराणसी मणिकर्णिका, दरभंगा के अलावा अन्य घाटों- पूजा स्थलों पर आपत्तिजनक पोस्टर चिपकाए हैं जिसको लेकर विवाद देखने को मिल रहे हैं। संगठन ने गैर हिंदुओं के प्रवेश को वर्जित किया है। बजरंग दल ने साफ तौर पर कहा है कि जिन लोगों की आस्था न हो वे घाटों पर ना आएं। काशी के घाट पिकनिक स्पॉट नहीं हैं। हालांकि, हिंदू संगठनों द्वारा इस तरह के पोस्टर लगाना आम बात नहीं है। ऐसे संगठनों के द्वारा आए दिन इस तरह के पोस्टर या बयान देखने-सुनने को मिलते रहे हैं। मगर यह माना जा रहा है कि इस तरह के पोस्टर के कारण पर्यटकों के मन में डर बैठ सकता है। अब ये देखना है कि इसको लेकर प्रशासन क्या कार्रवाई करती है? गौरतलब है कि कुछ दिन पहले भाजपा के एक सांसद ने यूपी में चुनावी रैली के दौरान भी गैर हिंदू वोटरों को लेकर आपत्तिजनक बयान दिया था।बता दें, उत्तर प्रदेश में विधानसभा चुनाव होने वाले हैं। इस साल ये चुनाव हो जाएंगे। अभी तक चुनाव आयोग ने तारीखों को पक्का नहीं किया है। मगर चुनावी रैलियां जोरों से हो रही हैं। भारतीय जनता पार्टी, समाजवादी पार्टी और आम आदमी पार्टी ने पिछले दिनों जमकर रैलियां कीं। साथ ही इस दौरान यूपी में जमकर बयानबाजी भी सुनने को मिल रही है।देखिए वीडियो-